SCC "2019Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทย
และภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 6 พฤศจิกายน 2562

1	ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย และที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง

2	เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้จัดทำขึ้นในรูปแบบย่อและจัดทำตามมาตรฐานการบัญชี ฉบับ 34 (ปรับปรุง 2561) เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีกฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินรวมสำหรับปีสิ้นสุดวันที่ 31 ธันวาคม 2561งบการเงินรวมระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปี
แต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคย
นำเสนอรายงานไปแล้ว ดังนั้น การอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2561

นโยบายการบัญชีและวิธีการคำนวณที่ใช้ในงบการเงินรวมระหว่างกาลนี้มีความสอดคล้องกับการถือปฏิบัติใน
งบการเงินรวมสำหรับปีสิ้นสุดวันที่ 31 ธันวาคม 2561 ยกเว้นกรณีที่กลุ่มบริษัทได้นำมาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2562 
มาถือปฏิบัติ การนำมาตรฐานการรายงานทางการเงินที่ออกและปรับปรุงใหม่มาถือปฏิบัติดังกล่าวไม่มีผลกระทบอย่างเป็นสาระสำคัญต่อนโยบายการบัญชี วิธีการคำนวณและผลการดำเนินงานหรือฐานะการเงินของกลุ่มบริษัท

กลุ่มบริษัทได้ถือปฏิบัติตามมาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า (“TFRS 15”) เป็นครั้งแรกตั้งแต่วันที่ 1 มกราคม 2562 TFRS 15 กำหนดกรอบแนวคิดในการประเมินจำนวนเงิน และจังหวะเวลาในการรับรู้รายได้ ซึ่งได้นำมาใช้แทนมาตรฐานการบัญชี ฉบับที่ 18 เรื่อง รายได้ (“TAS 18”) มาตรฐานการบัญชี ฉบับที่ 11 เรื่อง สัญญาก่อสร้าง (“TAS 11”) และการตีความมาตรฐานการรายงานทางการเงิน
ที่เกี่ยวข้อง

ตาม TFRS 15 กลุ่มบริษัทรับรู้รายได้เมื่อลูกค้ามีอำนาจควบคุมในสินค้าหรือบริการ ด้วยจำนวนเงินที่สะท้อนถึง
สิ่งตอบแทนที่กลุ่มบริษัท คาดว่าจะมีสิทธิได้รับและมีการใช้วิจารณญาณในการพิจารณาจังหวะเวลาในการส่งมอบการควบคุม เพื่อประเมินว่าจะรับรู้รายได้ ณ เวลาใดเวลาหนึ่ง หรือรับรู้ตลอดช่วงเวลาหนึ่ง ซึ่งกลุ่มบริษัทมีจังหวะเวลาของการรับรู้รายได้ส่วนใหญ่มาจากการขาย โดยเป็นรายได้ที่รับรู้ ณ เวลาใดเวลาหนึ่ง

นอกเหนือจากมาตรฐานการรายงานทางการเงินที่ออกและปรับปรุงใหม่ข้างต้น สภาวิชาชีพบัญชีได้ออกและปรับปรุงมาตรฐานการรายงานทางการเงินหลายฉบับ ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2563 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมระหว่างกาลนี้เนื่องจากยังไม่มีผลบังคับใช้ และได้เปิดเผยในหมายเหตุประกอบงบการเงินระหว่างกาลข้อ 19

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ
การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชีและการรายงาน
จำนวนเงินที่เกี่ยวกับสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณการไว้

ข้อสมมติที่สำคัญในการถือปฏิบัติตามนโยบายการบัญชี และแหล่งข้อมูลสำคัญในการประมาณการ กลุ่มบริษัทได้ถือปฏิบัติเช่นเดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2561 และรวมอยู่ในหมายเหตุประกอบงบการเงินระหว่างกาล ดังนี้

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2562 นี้ ได้รวมบัญชีของบริษัทปูนซิเมนต์ไทย จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมระหว่างกาล มีดังนี้

1.	บริษัทย่อยในส่วนงานธุรกิจซีเมนต์และผลิตภัณฑ์ก่อสร้าง

2.	บริษัทย่อยในส่วนงานธุรกิจเคมิคอลส์

3.	บริษัทย่อยในส่วนงานธุรกิจแพคเกจจิ้ง

4.	บริษัทย่อยในส่วนงานอื่น

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมระหว่างกาลแล้ว

3	การซื้อธุรกิจและการเปลี่ยนแปลงในส่วนได้เสียในบริษัทย่อย

การซื้อธุรกิจ

ในระหว่างงวดเก้าเดือนของปี 2562 กลุ่มบริษัทได้มีการซื้อธุรกิจที่สำคัญ ดังนี้

บริษัทไทยพรอสเพอริตีเทอมินอล จำกัด และบริษัทบางกอก อินเตอร์ เฟรท ฟอร์เวิร์ดดิ้ง จำกัด ประเทศไทย

เมื่อวันที่ 11 มกราคม 2562 บริษัทย่อยในธุรกิจซีเมนต์และผลิตภัณฑ์ก่อสร้างได้เข้าซื้อหุ้นเพิ่มร้อยละ 50 ในบริษัทไทยพรอสเพอริตีเทอมินอล จำกัด (“TPT”) ซึ่งดำเนินธุรกิจด้านการบริหารจัดการท่าเรือพาณิชย์รวม 2 แห่ง ได้แก่ ท่าเรือพระประแดงและท่าเรือมาบตาพุด ซึ่งให้บริการทั้งเพื่อการนำเข้าและส่งออก และได้เข้าซื้อหุ้นเพิ่มร้อยละ 50 ในบริษัทบางกอก อินเตอร์ เฟรท ฟอร์เวิร์ดดิ้ง จำกัด (“BIFC”) ซึ่งดำเนินธุรกิจด้านการขนส่งและขนถ่ายตู้สินค้าทางน้ำที่ท่าเรือของ TPT โดยการเข้าซื้อหุ้นดังกล่าวมีมูลค่าตามสัญญารวม 71 ล้านบาท

การซื้อหุ้นเพิ่มดังกล่าว ทำให้กลุ่มบริษัทมีส่วนได้เสียใน TPT และ BIFC เพิ่มขึ้นจากเดิมร้อยละ 50 เป็นร้อยละ 100 และมีการประเมินมูลค่ายุติธรรมของเงินลงทุนใน TPT และ BIFC ก่อนการเปลี่ยนแปลงสถานะจากบริษัทร่วมเป็นบริษัทย่อย ดังนี้

การได้มาซึ่งอำนาจควบคุมใน TPT และ BIFC จะเพิ่มขีดความสามารถของการให้บริการด้านโลจิสติกส์แบบครบวงจรของกลุ่มบริษัท ซึ่งครอบคลุมการให้บริการท่าเรือ การขนถ่ายสินค้านำเข้า-ส่งออกระหว่างประเทศ รวมถึงการใช้ประโยชน์ของสินทรัพย์และการขยายการบริการขนส่งระหว่างท่าเรือภายในประเทศด้วย

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2562 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

ในเดือนตุลาคม 2562 กลุ่มบริษัทได้โอนส่วนการลงทุนใน TPT และ BIFC ให้แก่บริษัทร่วมทุนที่จัดตั้งขึ้นใหม่ ส่งผลให้กลุ่มบริษัทมีสัดส่วนการลงทุนใน TPT และ BIFC ลดลงจากร้อยละ 100 เป็นร้อยละ 51 โดยยังคงเป็นบริษัทย่อยของกลุ่มบริษัท

PT Fajar Surya Wisesa Tbk. และบริษัทย่อย ประเทศอินโดนีเซีย

เมื่อวันที่ 28 มิถุนายน 2562 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 55 ใน PT Fajar Surya Wisesa Tbk. (“Fajar”) ซึ่งเป็นผู้นำด้านธุรกิจกระดาษบรรจุภัณฑ์และเป็นบริษัทจดทะเบียนในตลาดหลักทรัพย์อินโดนีเซีย โดยการเข้าซื้อหุ้นดังกล่าวมีมูลค่าตามสัญญา 9.6 ล้านล้านรูเปียห์ หรือเทียบเท่าเงินบาทประมาณ 20,817 ล้านบาท

การได้มาซึ่งอำนาจควบคุมใน Fajar จะช่วยขยายการเติบโตของกลุ่มบริษัทในภูมิภาคอาเซียน โดยเฉพาะอย่างยิ่งในตลาดอินโดนีเซียซึ่งมีโอกาสในการเติบโตของธุรกิจแพคเกจจิ้งอย่างมากในอนาคต

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2562 การประเมินมูลค่ายุติธรรมยังไม่เสร็จสมบูรณ์ ซึ่งรายการส่วนใหญ่ประกอบด้วยที่ดิน อาคาร เและอุปกรณ์ ดังนั้นสินทรัพย์และหนี้สินสุทธิของ Fajar จึงถูกบันทึกบัญชีด้วยมูลค่าที่ประมาณการในงบแสดงฐานะการเงินรวม ณ วันที่ 30 กันยายน 2562 ผลการประเมินอาจมีการปรับปรุงเมื่อรายงานของผู้ประเมินแล้วเสร็จ

บริษัทวีซี่ แพ็คเกจิ้ง (ประเทศไทย) จำกัด ประเทศไทย

เมื่อวันที่ 30 สิงหาคม 2562 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 80 ในบริษัทวีซี่ แพ็คเกจิ้ง (ประเทศไทย) จำกัด (“Visy Thailand”) ซึ่งเป็นบริษัทชั้นนำในเอเชียซึ่งผลิตบรรจุภัณฑ์อาหารขึ้นรูปถนอมอาหารที่สามารถรีไซเคิลได้ให้แก่แบรนด์ผู้ผลิตอาหารชั้นนำระดับโลกที่ต้องการบรรจุภัณฑ์คุณภาพสูง Visy Thailand ใช้ระบบการผลิตอัตโนมัติความเร็วสูงมาตรฐานสากล ซึ่งมีเทคโนโลยีเฉพาะที่สามารถผลิตบรรจุภัณฑ์ที่ช่วยยืดอายุอาหารและผลไม้ให้ยาวนาน และเป็นระบบการผลิตที่มีกระบวนการจัดการของเสียจากการผลิตอย่างครบวงจร โดยการเข้าซื้อหุ้นดังกล่าวมีมูลค่าตามสัญญา 4,305 ล้านบาท

การได้มาซึ่งอำนาจควบคุมใน Visy Thailand เป็นการเสริมสร้างศักยภาพและการเติบโตอย่างต่อเนื่องของกลุ่มบริษัท ในฐานะผู้ให้บริการบรรจุภัณฑ์แบบครบวงจร โดยเฉพาะอย่างยิ่งบรรจุภัณฑ์สำหรับอาหารและผลไม้ท้องถิ่นของเอเชียซึ่งเป็นแหล่งผลิตอาหารที่สำคัญของโลก

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2562 การประเมินมูลค่ายุติธรรมยังไม่เสร็จสมบูรณ์ ดังนั้นสินทรัพย์และหนี้สินสุทธิของ Visy Thailand จึงถูกบันทึกบัญชีด้วยมูลค่าที่ประมาณการในงบแสดงฐานะการเงินรวม ณ วันที่ 30 กันยายน 2562 ผลการประเมินอาจมีการปรับปรุงเมื่อรายงานของผู้ประเมินแล้วเสร็จ

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

เงินฝากธนาคารที่มีเงื่อนไขเฉพาะเพื่อการลงทุน จำนวน 1,172 ล้านบาท ได้แสดงสุทธิกับเงินลงทุนค้างจ่าย โดยในเดือนตุลาคม 2562 เงินฝากธนาคารที่มีเงื่อนไขเฉพาะเพื่อการลงทุนจำนวน 250 ล้านบาท ได้จ่ายให้กับผู้ถือหุ้นเดิมที่ขายหุ้นให้แก่กลุ่มบริษัท และจำนวนที่เหลือ 922 ล้านบาท จะถูกจ่ายเมื่อบรรลุเงื่อนไขตามที่กำหนดไว้ภายในเดือนมีนาคม 2563

ทั้งนี้กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมระหว่างกาลสำหรับงวดเก้าเดือนสิ้นสุดวันที่ 30 กันยายน 2562 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขายและให้บริการ 4,916 ล้านบาท และกำไรสำหรับงวด 367 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ฝ่ายบริหารคาดว่าหากกลุ่มบริษัทได้มีการซื้อธุรกิจดังกล่าวตั้งแต่วันที่ 1 มกราคม 2562 กลุ่มบริษัทจะมีรายได้จากการขายเป็นจำนวนเงินรวม 342,526 ล้านบาท และมีกำไรสำหรับงวด เป็นจำนวนเงินรวม 25,817 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 43 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

การเปลี่ยนแปลงในส่วนได้เสียในบริษัทย่อย

ในไตรมาสที่ 2 ของปี 2562 บริษัทย่อยภายใต้ธุรกิจแพคเกจจิ้ง ได้ปรับโครงสร้างการลงทุนในธุรกิจบรรจุภัณฑ์พลาสติกคงรูป โดยมี Toppan Printing Company Limited ผู้ผลิตบรรจุภัณฑ์ในประเทศญี่ปุ่นร่วมลงทุนในบริษัทเอสซีจีพี-ที พลาสติกส์ จำกัด (“SCGP-T”) ซึ่งเป็นบริษัทโฮลดิ้งในธุรกิจบรรจุภัณฑ์พลาสติกคงรูป คิดเป็นมูลค่า 194 ล้านบาท ส่งผลให้กลุ่มบริษัทมีสัดส่วนการลงทุนใน SCGP-T ลดลงจากร้อยละ 100 เป็นร้อยละ 51 โดย SCGP-T ยังคงเป็นบริษัทย่อยของกลุ่มบริษัท

4	บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน สรุปได้ดังนี้

ยอดคงเหลือ ณ วันที่ 30 กันยายน 2562 และ 31 ธันวาคม 2561 กับกิจการที่เกี่ยวข้องกันมีดังนี้

ลูกหนี้การค้า

ลูกหนี้หมุนเวียนอื่น

เงินให้กู้ยืมระยะสั้น

เงินให้กู้ยืมระยะยาว

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินให้กู้ยืมแก่กิจการที่เกี่ยวข้องกันมีดังนี้

เจ้าหนี้การค้า

เจ้าหนี้หมุนเวียนอื่น

เงินกู้ยืมระยะสั้น

เงินกู้ยืมระยะยาว

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินกู้ยืมจากกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

5	ลูกหนี้การค้าและลูกหนี้หมุนเวียนอื่น

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

6	เงินลงทุนชั่วคราวและเงินลงทุนเผื่อขาย

ณ วันที่ 30 กันยายน 2562 ตราสารหนี้ที่เป็นหลักทรัพย์เผื่อขาย ส่วนใหญ่ลงทุนในกองทุนรวมตราสารหนี้ระยะสั้นโดยมีอัตราผลตอบแทนร้อยละ 1.44 ถึง 1.96 ต่อปี (31 ธันวาคม 2561: ร้อยละ 1.25 ถึง 3.23 ต่อปี)

มูลค่ายุติธรรม

มูลค่ายุติธรรมของหลักทรัพย์เผื่อขาย รวมทั้งมูลค่าตามบัญชีถูกแสดงในงบแสดงฐานะการเงินรวม ณ วันที่ 30 กันยายน 2562 มีดังนี้

ตารางข้างต้นวิเคราะห์การวัดมูลค่ายุติธรรมที่เกิดขึ้นประจำสำหรับหลักทรัพย์เผื่อขาย การวัดมูลค่ายุติธรรมเหล่านี้ถูกจัดประเภทอยู่ในระดับที่ต่างกันของลำดับชั้นมูลค่ายุติธรรมตามข้อมูลที่ใช้ในการประเมินมูลค่า นิยามของระดับต่างๆ ที่เกี่ยวข้องกับเงินลงทุนของกลุ่มบริษัท มีดังนี้

ระดับ 1 : 	เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่อง (ตลาดหลักทรัพย์) สำหรับสินทรัพย์หรือหนี้สินอย่างเดียวกัน และกลุ่มบริษัทสามารถเข้าถึงตลาดนั้น ณ วันที่วัดมูลค่า

ระดับ 2 : 	เป็นข้อมูลอื่นที่สังเกตได้ไม่ว่าโดยทางตรงหรือโดยทางอ้อมสำหรับสินทรัพย์หรือหนี้สินนั้นนอกเหนือจากราคาเสนอซื้อขายซึ่งรวมอยู่ในข้อมูลระดับ 1

กลุ่มบริษัทพิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

7	เงินลงทุนในบริษัทร่วมและการร่วมค้า

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในบริษัทร่วมและการร่วมค้า
ซึ่งบันทึกโดยวิธีส่วนได้เสีย มีดังนี้

เงินลงทุนในบริษัทร่วมและการร่วมค้า ณ วันที่ 30 กันยายน 2562 และ 31 ธันวาคม 2561 และเงินปันผลรับจากเงินลงทุนสำหรับงวดเก้าเดือนสิ้นสุดวันที่ 30 กันยายน มีดังนี้

การซื้อเงินลงทุน

ในระหว่างไตรมาส 1 ปี 2562 กลุ่มบริษัทได้ซื้อหุ้นเพิ่มร้อยละ 50 ในบริษัทไทยพรอสเพอริตีเทอมินอล จำกัด และบริษัทบางกอก อินเตอร์ เฟรท ฟอร์เวิร์ดดิ้ง จำกัด ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย ตามที่กล่าวไว้ในหมายเหตุประกอบงบการเงินระหว่างกาลข้อ 3

การจำหน่ายเงินลงทุน

ในไตรมาสที่ 2 ของปี 2562 กลุ่มบริษัทได้ขายเงินลงทุนทั้งหมดร้อยละ 25 ใน GTC Technology International, LP และ GTC Technology US, LLC เป็นจำนวนเงิน 322 ล้านบาท

การจ่ายเงินปันผลเป็นหุ้นสามัญ

ในไตรมาสที่ 2 ของปี 2562 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2561 เป็นเงินสดและหุ้นสามัญ โดยมีกำหนดจ่ายในวันที่ 23 พฤษภาคม 2562 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวน 60 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 60 ล้านบาท

8	สินทรัพย์ภาษีเงินได้รอการตัดบัญชี

ในไตรมาสที่ 3 ของปี 2562 บริษัทย่อยแห่งหนึ่งได้กลับรายการสินทรัพย์ภาษีเงินได้รอการตัดบัญชีสำหรับผลขาดทุนทางภาษีที่ยังไม่ได้ใช้ เนื่องจากไม่มีความเป็นไปได้ค่อนข้างแน่ว่าจะมีกำไรเพื่อเสียภาษีในอนาคตเพียงพอที่จะใช้ประโยชน์ภายในระยะเวลาที่กำหนด โดยรับรู้เป็นค่าใช้จ่ายภาษีเงินได้จำนวน 1,581 ล้านบาท ในงบกำไรขาดทุนรวม และทำให้กำไรสุทธิลดลง 1,063 ล้านบาท

9	การเปลี่ยนแปลงของหนี้สินที่เกิดจากกิจกรรมจัดหาเงิน

10	เงินกู้ยืมที่มีภาระดอกเบี้ย

ณ วันที่ 30 กันยายน 2562 บริษัทย่อยแห่งหนึ่งมีสัญญาเงินกู้ยืมกับสถาบันการเงินในประเทศหลายแห่ง เป็นจำนวนเงิน 15,460 ล้านบาท และในระหว่างปี 2562 ได้เบิกถอนเงินกู้ยืมดังกล่าว เป็นจำนวนเงิน 5,900 ล้านบาท โดยมีอัตราดอกเบี้ยตามสัญญาเป็นอัตราดอกเบี้ยลอยตัว

ในไตรมาสที่ 2 กลุ่มบริษัทได้ซื้อกิจการในประเทศอินโดนีเซีย ตามหมายเหตุประกอบงบการเงินข้อ 3 ซึ่งได้รวมเงินกู้ยืมที่มีภาระดอกเบี้ยของบริษัทย่อยดังกล่าวในงบการเงินรวมของกลุ่มบริษัท ณ วันที่ 30 กันยายน 2562 ประกอบด้วยเงินกู้ยืมระยะสั้นจากสถาบันการเงิน เป็นจำนวนเงิน 36 ล้านดอลลาร์สหรัฐ อัตราดอกเบี้ยเฉลี่ยร้อยละ 4.79 ถึง 5.74 ต่อปี และจำนวนเงิน 886,947 ล้านรูเปียห์ อัตราดอกเบี้ยเฉลี่ยร้อยละ 8.90 ถึง 9.75 ต่อปี รวมเทียบเท่าเงินบาทประมาณ 3,034 ล้านบาท หนี้สินตามสัญญาเช่าการเงิน เป็นจำนวนเงิน 61,951 ล้านรูเปียห์ หรือเทียบเท่าเงินบาทประมาณ 134 ล้านบาท อัตราดอกเบี้ยเฉลี่ยร้อยละ 10.25 ถึง 15.00 ต่อปี และเงินกู้ยืมระยะยาวจากสถาบันการเงิน เป็นจำนวนเงิน 211 ล้านดอลลาร์สหรัฐ หรือเทียบเท่าเงินบาทประมาณ 6,391 ล้านบาท อัตราดอกเบี้ยเฉลี่ยร้อยละ 3.27 ถึง 6.32 ต่อปี รวมถึงการปฏิบัติตามเงื่อนไขภายใต้สัญญา โดยได้มีการป้องกันความเสี่ยงจากความผันผวนของอัตราแลกเปลี่ยน และได้มีการนำที่ดิน อาคาร เครื่องจักรและอุปกรณ์ไปเป็นหลักประกันในสัญญาเงินกู้ยืมระยะยาวดังกล่าว ปัจจุบันกลุ่มบริษัทอยู่ระหว่างดำเนินการจัดหาเงินกู้ยืมระยะยาวปลอดหลักประกันจากสถาบันการเงิน เพื่อทดแทนเงินกู้ยืมระยะยาวเดิมทั้งหมด

11 	หุ้นกู้

ณ วันที่ 30 กันยายน 2562 บริษัทได้ออกหุ้นกู้ประเภทไม่ด้อยสิทธิและไม่มีหลักประกัน มูลค่ารวม 181,500 ล้านบาท 
(31 ธันวาคม 2561: 181,500 ล้านบาท) ดังนี้

* ราคาซื้อขายสุดท้าย (บาทต่อหน่วย: มูลค่าต่อหน่วยเท่ากับ 1,000 บาท) ณ วันที่ 30 กันยายน 2562 และ 31 ธันวาคม 2561

มูลค่ายุติธรรมของหุ้นกู้ บริษัทได้พิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของบริษัทและคู่สัญญาตามความเหมาะสม

12 	ประมาณการหนี้สินไม่หมุนเวียนสำหรับผลประโยชน์พนักงาน

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ประมาณการหนี้สินไม่หมุนเวียนสำหรับผลประโยชน์พนักงานในงบแสดงฐานะการเงินรวม

การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์

เมื่อวันที่ 5 เมษายน 2562 มีการประกาศในราชกิจจานุเบกษาเกี่ยวกับการปรับปรุงพระราชบัญญัติคุ้มครองแรงงาน โดยมีผลใช้บังคับเมื่อวันที่ 5 พฤษภาคม 2562 ซึ่งกำหนดให้นายจ้างต้องจ่ายค่าชดเชยให้ลูกจ้างที่ถูกเลิกจ้างเพิ่มเติม หากลูกจ้างทำงานติดต่อกันครบ 20 ปีขึ้นไป ลูกจ้างมีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน จากปัจจุบันอัตราค่าชดเชยสูงสุดคือ 300 วัน ทั้งนี้กลุ่มบริษัทได้รับรู้ผลกระทบจากการเปลี่ยนแปลงดังกล่าวเป็นค่าใช้จ่าย 2,538 ล้านบาทในงบกำไรขาดทุนรวม และทำให้กำไรสุทธิลดลง 2,035 ล้านบาท

ข้อสมมติในการประมาณการตามหลักคณิตศาสตร์ประกันภัย

ในไตรมาส 3 ปี 2562 ข้อสมมติในการประมาณการตามหลักคณิตศาสตร์ประกันภัยไม่มีการเปลี่ยนแปลงอย่างเป็นสาระสำคัญไปจากงบการเงินรวมประจำปี 2561

13	ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรจากเงินลงทุนในบริษัทร่วมและการร่วมค้า ต้นทุนทางการเงิน ภาษีเงินได้ ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับงวดส่วนที่เป็นของผู้ถือหุ้นบริษัทใหญ่

ผลการดำเนินงานของส่วนงานธุรกิจ

ในไตรมาสที่ 3 ของปี 2562 กลุ่มบริษัทได้รับรู้ผลขาดทุนจากการด้อยค่า ที่ดิน อาคารและอุปกรณ์ และอื่นๆ เนื่องจากมูลค่าที่คาดว่าจะได้รับคืนต่ำกว่ามูลค่าตามบัญชีของหน่วยสินทรัพย์จำนวน 724 ล้านบาท ส่วนใหญ่จากธุรกิจเซรามิกในต่างประเทศ รวมถึงได้ปรับลดมูลค่าสินค้าคงเหลือให้เป็นมูลค่าสุทธิที่คาดว่าจะได้รับจำนวน 134 ล้านบาท รวมทั้งสิ้น 858 ล้านบาท ซึ่งรับรู้อยู่ในค่าใช้จ่ายในการบริหารในงบกำไรขาดทุนรวมและแสดงภายใต้รายการค่าใช้จ่ายในการดำเนินงานในข้อมูลตามส่วนงานธุรกิจ และทำให้กำไรสุทธิลดลง 762 ล้านบาท

14	กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน คำนวณจากกำไรสำหรับงวดส่วนที่เป็นของผู้ถือหุ้นสามัญบริษัทใหญ่ และจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้วระหว่างงวด โดยแสดงการคำนวณดังนี้

15	เงินปันผล

เงินปันผลที่กลุ่มบริษัทจ่ายให้ผู้ถือหุ้น มีดังนี้

16	ภาระผูกพันและหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานของโรงงานปิโตรเคมีในประเทศเวียดนาม และการขยายกำลังการผลิตของโรงงานโอเลฟินส์ในประเทศไทย มูลค่าประมาณ 1,919 ล้านดอลลาร์สหรัฐ 18,546 พันล้านเวียดนามดอง และสกุลเงินอื่น รวมเทียบเท่าเงินบาทประมาณ 85,627 ล้านบาท

กลุ่มบริษัทได้ทำสัญญาซื้อขายเงินตราต่างประเทศล่วงหน้าและสัญญาแลกเปลี่ยนสกุลเงินกับธนาคารหลายแห่งทั้งในและต่างประเทศ โดยมีวัตถุประสงค์เพื่อป้องกันความเสี่ยงจากการลงทุนในต่างประเทศ จ่ายชำระเงินกู้ยืม จ่ายชำระค่าสินค้า เครื่องจักรและอุปกรณ์ รับชำระเงินให้กู้ยืม และรับชำระเงินค่าสินค้า มีรายละเอียดดังนี้

สัญญาดังกล่าวจะทยอยครบกำหนดภายในเดือนกันยายน 2568 (31 ธันวาคม 2561: ครบกำหนดภายในเดือนเมษายน 2562)

สัญญาดังกล่าวจะทยอยครบกำหนดภายในเดือนมิถุนายน 2564 (31 ธันวาคม 2561: ครบกำหนดภายในเดือนมกราคม 2563)

กลุ่มบริษัทได้ทำสัญญาเพื่อบริหารความเสี่ยงทางด้านราคาวัตถุดิบและพลังงานกับธนาคารหลายแห่งทั้งในประเทศและต่างประเทศ มูลค่าตามสัญญาสุทธิ 9 ล้านดอลลาร์สหรัฐ หรือเทียบเท่าเงินบาทจำนวน 271 ล้านบาท (31 ธันวาคม 2561: 42 ล้านดอลลาร์สหรัฐ หรือเทียบเท่าเงินบาทจำนวน 1,364 ล้านบาท) โดยสัญญาดังกล่าวจะทยอยครบกำหนดภายในเดือนธันวาคม 2562 (31 ธันวาคม 2561: ครบกำหนดภายในเดือนธันวาคม 2562)

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,500 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ในระหว่างปี 2561 บริษัทย่อยแห่งหนึ่งได้ทำสัญญาซื้อวัตถุดิบและสาธารณูปโภคกับบริษัทในต่างประเทศ อายุสัญญา 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทจึงได้ฟ้องคดีไล่เบี้ยอดีตพนักงานผู้กระทำละเมิด และบริษัทศูนย์รับฝากหลักทรัพย์ฯ แล้วเมื่อเดือนธันวาคม 2561 โดยเมื่อวันที่ 8 มีนาคม 2562 ศาลแรงงานกลางได้มีคำพิพากษาให้อดีตพนักงานผู้กระทำละเมิดชดใช้เงินให้แก่บริษัท จำนวน 149 ล้านบาท พร้อมดอกเบี้ยอัตราร้อยละ 7.5 ต่อปี โดยที่ไม่มีฝ่ายใดอุทธรณ์ คดีจึงถึงที่สุด ปัจจุบันอยู่ระหว่างการบังคับคดี สำหรับการเรียกร้องเอาจากบริษัทศูนย์รับฝากหลักทรัพย์ฯนั้น คดีอยู่ระหว่างการพิจารณาของศาลแพ่ง

17	เรื่องอื่นๆ

เมื่อวันที่ 29 กันยายน 2552 ศาลปกครองกลางได้มีคำสั่งคุ้มครองชั่วคราวที่สั่งให้หน่วยงานราชการ 8 แห่งระงับ 
76 โครงการในพื้นที่มาบตาพุดและพื้นที่ใกล้เคียงจังหวัดระยองไว้เป็นการชั่วคราว ต่อมาศาลปกครองสูงสุดและศาลปกครองกลางได้มีคำสั่งให้ 12 โครงการดำเนินการต่อไปได้ ส่วนที่เหลืออีก 64 โครงการให้ระงับไว้ตามคำสั่งของศาลปกครองกลาง ในจำนวนนี้มีโครงการของกลุ่มบริษัท 18 โครงการ มูลค่าเงินลงทุน 57,500 ล้านบาท 
ซึ่งส่วนใหญ่เป็นโครงการของบริษัทร่วมทุนภายใต้ธุรกิจเคมิคอลส์

ต่อมาเมื่อวันที่ 2 กันยายน 2553 ศาลปกครองกลางได้มีคำสั่งพิพากษาให้เพิกถอนใบอนุญาตโครงการที่ออกหลังวันที่รัฐธรรมนูญปี 2550 มีผลบังคับใช้ และเข้าข่าย 11 ประเภทโครงการที่อาจก่อให้เกิดผลกระทบต่อชุมชน
อย่างรุนแรง ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 โดยผลของ
คำพิพากษาดังกล่าว โครงการเกือบทั้งหมดของกลุ่มบริษัทไม่เข้าข่ายประเภทโครงการที่อาจก่อให้เกิดผลกระทบอย่างรุนแรง จึงสามารถดำเนินการต่อไปได้ มีเพียง 1 โครงการที่เข้าข่ายตามประกาศดังกล่าว ซึ่งได้ดำเนินการ
ให้เป็นไปตามหลักเกณฑ์ในมาตรา 67 วรรคสอง ของรัฐธรรมนูญปี 2550 เรียบร้อยแล้ว เมื่อปลายปี 2555 โดย
การนิคมอุตสาหกรรมแห่งประเทศไทย (กนอ.) เห็นว่าโครงการได้ดำเนินการครบถ้วนแล้ว กนอ. จึงได้ส่งเรื่อง
ให้อัยการเพื่อยื่นขอให้ศาลปกครองสูงสุดมีคำสั่งยกเลิกการระงับโครงการชั่วคราวเพื่อให้โครงการสามารถดำเนินการต่อไปได้ ซึ่งอัยการได้ยื่นคำร้องขอยกเลิกคำสั่งคุ้มครองชั่วคราวต่อศาลปกครองสูงสุดเมื่อวันที่ 
1 เมษายน 2556 ต่อมาในเดือนกรกฎาคม 2557 ศาลปกครองสูงสุดได้มีคำสั่งยกเลิกการระงับโครงการดังกล่าว 
และในเดือนตุลาคม 2557 กลุ่มบริษัทได้รับใบอนุญาตจาก กนอ. และสามารถดำเนินงานตามโครงการได้ตามปกติ

ทั้งนี้ในส่วนของคดี ผู้ฟ้องคดีและหน่วยงานราชการได้อุทธรณ์คำพิพากษาของศาลปกครองกลางต่อ
ศาลปกครองสูงสุด

18 	เหตุการณ์ภายหลังรอบระยะเวลารายงาน

เมื่อวันที่ 28 ตุลาคม 2562 ที่ประชุมคณะกรรมการบริษัท ครั้งที่ 234 (8/2562) ได้มีมติอนุมัติแผนการเสนอขายหุ้นสามัญเพิ่มทุนต่อประชาชนทั่วไปเป็นครั้งแรก (IPO) ของบริษัทเอสซีจี แพคเกจจิ้ง จำกัด (มหาชน) (“SCGP”) และอนุมัติการนำหุ้นสามัญของ SCGP เข้าจดทะเบียนในตลาดหลักทรัพย์แห่งประเทศไทย โดยกำหนดสัดส่วนจำนวนหุ้นที่จะเสนอขายเป็นจำนวนไม่เกินร้อยละ 30 ของทุนชำระแล้วของ SCGP ภายหลังการเพิ่มทุน ทั้งนี้กลุ่มบริษัทจะยังคงเป็นผู้ถือหุ้นรายใหญ่และผู้มีอำนาจควบคุมของ SCGP และ SCGP จะยังคงมีสถานะเป็นบริษัทย่อยของกลุ่มบริษัท โดยกลุ่มบริษัทจะยังคงสัดส่วนการถือหุ้นใน SCGP ในสัดส่วนไม่ต่ำกว่าร้อยละ 70 ของทุนชำระแล้วของ SCGP ภายหลังการเพิ่มทุน

คณะกรรมการบริษัท และ/หรือ คณะกรรมการบริษัทของ SCGP จะพิจารณากำหนดรายละเอียดเงื่อนไขและสัดส่วนที่แน่นอนเกี่ยวกับการเสนอขายหุ้นตามแผนการเข้าจดทะเบียนในตลาดหลักทรัพย์แห่งประเทศไทย รวมทั้งพิจารณาถึงความยืดหยุ่นในการเสนอขายหุ้นตามแผนการเข้าจดทะเบียนในตลาดหลักทรัพย์แห่งประเทศไทย และแผนการเพิ่มทุนตามความเหมาะสมอีกครั้งหนึ่ง

เมื่อวันที่ 1 พฤศจิกายน 2562 บริษัทได้ออกหุ้นกู้ครั้งที่ 2/2562 มูลค่า 10,000 ล้านบาท อายุ 4 ปี อัตราดอกเบี้ยคงที่ร้อยละ 3.00 ต่อปี กำหนดจ่ายดอกเบี้ยทุกๆ 3 เดือน โดยเงินที่ได้รับจากการออกหุ้นกู้ได้นำไปไถ่ถอนหุ้นกู้ครั้งที่ 2/2558 มูลค่า 10,000 ล้านบาท ที่ครบกำหนดไถ่ถอน

19	มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

มาตรฐานการรายงานทางการเงินที่ออกและปรับปรุงใหม่ได้มีการประกาศแล้วแต่ยังไม่มีผลบังคับใช้ กลุ่มบริษัทไม่ได้นำมาใช้ในการจัดทำงบการเงินรวมนี้ มาตรฐานการรายงานทางการเงินที่ออกและปรับปรุงใหม่นี้ อาจเกี่ยวข้องกับการดำเนินงานของกลุ่มบริษัทและถือปฏิบัติกับงบการเงินรวมสำหรับรอบระยะเวลาบัญชีที่เริ่มในหรือหลังวันที่ 1 มกราคม 2563 กลุ่มบริษัทไม่มีแผนที่จะนำมาตรฐานการรายงานทางการเงินนี้มาใช้ก่อนวันถือปฏิบัติ

ทั้งนี้สำหรับมาตรฐานการรายงานทางการเงินที่ออกใหม่ มีดังนี้

* มาตรฐานการรายงานทางการเงินที่เกี่ยวข้องกับเครื่องมือทางการเงิน

(ก)	มาตรฐานการรายงานทางการเงินที่เกี่ยวข้องกับเครื่องมือทางการเงิน

มาตรฐานการรายงานทางการเงินเหล่านี้ให้ข้อกำหนดเกี่ยวกับนิยามสินทรัพย์ทางการเงินและหนี้สินทางการเงินตลอดจนการรับรู้ การวัดมูลค่า การด้อยค่าและการตัดรายการ รวมถึงหลักการบัญชีของอนุพันธ์และการบัญชีป้องกันความเสี่ยง

กลุ่มบริษัทอยู่ระหว่างประเมินผลกระทบที่อาจเกิดขึ้นจากการถือปฏิบัติตามมาตรฐานการรายงานทางการเงินที่เกี่ยวข้องกับเครื่องมือทางการเงินเป็นครั้งแรกต่องบการเงินรวม

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ได้นำเสนอวิธีการบัญชีเดียวสำหรับผู้เช่าโดยผู้เช่าต้องรับรู้สินทรัพย์สิทธิการใช้ที่แสดงถึงสิทธิในการใช้สินทรัพย์อ้างอิงที่เช่าและหนี้สินตามสัญญาเช่าที่แสดงถึงภาระผูกพันที่ผู้เช่าต้องจ่ายชำระตามสัญญาเช่าซึ่งยกเว้นการรับรู้รายการสำหรับสัญญาเช่าระยะสั้นหรือสินทรัพย์อ้างอิงนั้นมีมูลค่าต่ำ ส่วนการบัญชีสำหรับผู้ให้เช่าไม่แตกต่างจากมาตรฐานการบัญชีที่มีผลบังคับใช้ในปัจจุบัน

กลุ่มบริษัทอยู่ระหว่างประเมินผลกระทบที่อาจเกิดขึ้นจากการถือปฏิบัติตามมาตรฐานการรายงานทางการเงิน ฉบับที่ 16 เรื่อง สัญญาเช่า เป็นครั้งแรกต่องบการเงินรวม

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การซื้อธุรกิจและการเปลี่ยนแปลงในส่วนได้เสียในบริษัทย่อย |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้าและลูกหนี้หมุนเวียนอื่น |

| 6 |  | เงินลงทุนชั่วคราวและเงินลงทุนเผื่อขาย |

| 7 |  | เงินลงทุนในบริษัทร่วมและการร่วมค้า |

| 8 |  | สินทรัพย์ภาษีเงินได้รอการตัดบัญชี |

| 9 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 10 |  | เงินกู้ยืมที่มีภาระดอกเบี้ย |

| 11 |  | หุ้นกู้ |

| 12 |  | ประมาณการหนี้สินไม่หมุนเวียนสำหรับผลประโยชน์พนักงาน |

| 13 |  | ข้อมูลตามส่วนงานธุรกิจ |

| 14 |  | กำไรต่อหุ้นขั้นพื้นฐาน |

| 15 |  | เงินปันผล |

| 16 |  | ภาระผูกพันและหนี้สินที่อาจเกิดขึ้น |

| 17 |  | เรื่องอื่นๆ |

| 18 |  | เหตุการณ์ภายหลังรอบระยะเวลารายงาน |

| 19 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |

|  |  |  |



| หมายเหตุ 3 | การซื้อบริษัทย่อยเกี่ยวกับการวัดมูลค่ายุติธรรมของสิ่งตอบแทน  ที่โอนให้ (รวมสิ่งตอบแทนที่คาดว่าจะต้องจ่าย) และมูลค่ายุติธรรมของสินทรัพย์ที่ได้มาและหนี้สินที่รับมา |

| หมายเหตุ 5, 6 และ 7 | การวัดมูลค่าที่คาดว่าจะได้รับคืนของสินทรัพย์แต่ละรายการ  และหน่วยสินทรัพย์ที่ก่อให้เกิดเงินสด |

| หมายเหตุ 8 | การรับรู้สินทรัพย์ภาษีเงินได้ การคาดการณ์กำไรทางภาษีในอนาคตที่จะนำผลขาดทุนทางภาษีไปใช้ประโยชน์ |

| หมายเหตุ 12 | การวัดมูลค่าของประมาณการหนี้สินไม่หมุนเวียนของโครงการผลประโยชน์เกี่ยวกับข้อสมมติหลักในการประมาณการตามหลักคณิตศาสตร์ประกันภัย |

| หมายเหตุ 16 | การรับรู้รายการและการวัดมูลค่าประมาณการหนี้สินและหนี้สิน ที่อาจเกิดขึ้น |



|  |  |  | (ล้านบาท) |

| มูลค่ายุติธรรมของส่วนได้เสียในบริษัทร่วมก่อนเป็นบริษัทย่อย |  |  | 71 |

| หัก มูลค่าตามบัญชีของเงินลงทุนตามวิธีส่วนได้เสีย |  |  | (54) |

| กำไรจากการปรับมูลค่ายุติธรรมของเงินลงทุน |  |  | 17 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2562 |  | 2561 |  | 2562 |  | 2561 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |  |  |  |  |

| ซื้อ | 3,320 |  | 5,603 |  | 11,951 |  | 17,299 |

| ค่าบริการ | 213 |  | 157 |  | 563 |  | 486 |

| รายได้จากการขายสินค้า | 9,643 |  | 14,967 |  | 31,471 |  | 43,315 |

| รายได้ค่าบริการขนส่งและบริการอื่นๆ | 388 |  | 492 |  | 1,294 |  | 1,291 |

| รายได้ค่าธรรมเนียมการจัดการบริหารและอื่นๆ | 368 |  | 586 |  | 1,314 |  | 1,486 |

| รายได้เงินปันผล | 95 |  | 140 |  | 6,770 |  | 7,354 |

|  |  |  |  |  |  |  |  |

| บริษัทอื่น |  |  |  |  |  |  |  |

| ซื้อ | 758 |  | 751 |  | 2,200 |  | 2,257 |

| ค่าบริการ | 52 |  | 52 |  | 211 |  | 164 |

| รายได้จากการขายสินค้า | 181 |  | 312 |  | 486 |  | 707 |

| รายได้ค่าบริการขนส่งและบริการอื่นๆ | 24 |  | 37 |  | 97 |  | 112 |

| รายได้ค่าธรรมเนียมการจัดการบริหารและอื่นๆ | 88 |  | 150 |  | 293 |  | 323 |

| รายได้เงินปันผล | - |  | 1 |  | 934 |  | 932 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| บริษัทสยามโพลิเอททีลีน จำกัด | 1,280 |  | 1,277 |

| บริษัทสยามสไตรีนโมโนเมอร์ จำกัด | 403 |  | 404 |

| บริษัทกรุงเทพ ซินธิติกส์ จำกัด | 400 |  | 548 |

| บริษัทแกรนด์ สยาม คอมโพสิต จำกัด | 369 |  | 362 |

| บริษัทไทย เอ็มเอ็มเอ จำกัด | 348 |  | 318 |

| PT Chandra Asri Petrochemical Tbk. | 306 |  | 219 |

| บริษัทสยามเลเทกซ์สังเคราะห์ จำกัด | 290 |  | 319 |

| PT Chandra Asri Perkasa | 136 |  | 125 |

| บริษัทสยามอุตสาหกรรมยิปซัม (สระบุรี) จำกัด | 75 |  | 114 |

| บริษัทสยามโกลบอลเฮ้าส์ จำกัด (มหาชน) | 75 |  | 103 |

| SCG Plastics (Shanghai) Co., Ltd. | 43 |  | 123 |

| บริษัทอื่นๆ | 339 |  | 405 |

|  | 4,064 |  | 4,317 |

| บริษัทอื่น |  |  |  |

| บริษัทเหล็กสยามยามาโตะ จำกัด | 50 |  | 81 |

| บริษัทปูนซีเมนต์เอเซีย จำกัด (มหาชน) | 10 |  | 23 |

| บริษัทจัมโบ้อินเตอร์เนชั่นแนล จำกัด | 5 |  | 17 |

| Nippon Paper Industries Co., Ltd. | 1 |  | 58 |

| บริษัทอื่นๆ | 14 |  | 14 |

|  | 80 |  | 193 |

| รวม | 4,144 |  | 4,510 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| บริษัทสยามคูโบต้าคอร์ปอเรชั่น จำกัด | 241 |  | 322 |

| Anhui Conch-SCG Refractory Co., Ltd. | 96 |  | - |

| บริษัทริเก้น (ไทยแลนด์) จำกัด | 82 |  | - |

| บริษัทสยามนิปปอน อินดัสเตรียล เปเปอร์ จำกัด | 38 |  | 7 |

| บริษัทไทย เอ็มเอ็มเอ จำกัด | 29 |  | 30 |

| บริษัทสยามโพลิเอททีลีน จำกัด | 23 |  | 27 |

| บริษัทแกรนด์ สยาม คอมโพสิต จำกัด | 17 |  | 22 |

| บริษัทไทย เอ็มเอฟซี จำกัด | 8 |  | 17 |

| บริษัทไอซิน ทาคาโอก้า ฟาวน์ดริ บางปะกง จำกัด | 3 |  | 110 |

| บริษัทนวโลหะอุตสาหกรรม จำกัด | 3 |  | 36 |

| บริษัทสยามเอทีอุตสาหกรรม จำกัด | 3 |  | 19 |

| PT Chandra Asri Petrochemical Tbk. | - |  | 62 |

| Mitsui Advanced Composites (Zhongshan) Co., Ltd. | - |  | 48 |

| PT Siam Maspion Terminal | - |  | 24 |

| บริษัทสยามเลเทกซ์สังเคราะห์ จำกัด | - |  | 23 |

| บริษัทอื่นๆ | 44 |  | 92 |

|  | 587 |  | 839 |

| บริษัทอื่น |  |  |  |

| บริษัทเหล็กสยามยามาโตะ จำกัด | 23 |  | 5 |

| บริษัทสยามโตโยต้าอุตสาหกรรม จำกัด | 3 |  | 6 |

| บริษัทอื่นๆ | 12 |  | 12 |

|  | 38 |  | 23 |

| รวม | 625 |  | 862 |

|  |  |  |  |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| PT M Class Industry | 63 |  | 67 |

| Da Nang Plastics Joint Stock Company | 40 |  | - |

| GTC Technology International, LP | - |  | 41 |

|  | 103 |  | 108 |

| บริษัทอื่น |  |  |  |

| บริษัทจัมโบ้อินเตอร์เนชั่นแนล จำกัด | 10 |  | 18 |

| รวม | 113 |  | 126 |

|  |  |  |  |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Mariwasa Holdings, Inc. | 81 |  | 82 |

| บริษัทเซกิซุย-เอสซีจี อินดัสทรี จำกัด | 8 |  | 17 |

|  | 89 |  | 99 |

| บริษัทอื่น |  |  |  |

| บริษัทจัมโบ้ เจตตี้ จำกัด | 18 |  | 22 |

| รวม | 107 |  | 121 |



|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 126 |  | 134 |

| เพิ่มขึ้น | 40 |  | - |

| ลดลง | (53) |  | (5) |

| ณ วันที่ 30 กันยายน | 113 |  | 129 |

|  |  |  |  |

| ระยะยาว |  |  |  |

| ณ วันที่ 1 มกราคม | 121 |  | 141 |

| เพิ่มขึ้น | - |  | 1 |

| ลดลง | (14) |  | (23) |

| ณ วันที่ 30 กันยายน | 107 |  | 119 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัทสยามโพลิเอททีลีน จำกัด | 419 |  | 417 |

| บริษัทสยามคูโบต้าคอร์ปอเรชั่น จำกัด | 317 |  | 422 |

| บริษัทกรุงเทพ ซินธิติกส์ จำกัด | 195 |  | 214 |

| PT Chandra Asri Petrochemical Tbk. | 178 |  | 361 |

| บริษัทสยามอุตสาหกรรมยิปซัม (สระบุรี) จำกัด | 175 |  | 174 |

| บริษัทเซกิซุย-เอสซีจี อินดัสทรี จำกัด | 143 |  | 128 |

| บริษัทไทย เอ็มเอ็มเอ จำกัด | 139 |  | 134 |

| บริษัทสยามเลเทกซ์สังเคราะห์ จำกัด | 96 |  | 99 |

| บริษัทไอทีวัน จำกัด | 54 |  | 54 |

| บริษัทอื่นๆ | 96 |  | 82 |

|  | 1,812 |  | 2,085 |

|  |  |  |  |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| บริษัทเหล็กสยามยามาโตะ จำกัด | 135 |  | 185 |

| Rengo Co., Ltd. | 15 |  | 75 |

|  | 150 |  | 260 |

| รวม | 1,962 |  | 2,345 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัทไทย เอ็มเอ็มเอ จำกัด | 29 |  | 14 |

| บริษัทไอทีวัน จำกัด | 19 |  | 18 |

| บริษัทสยามทบพันแพคเกจจิ้ง จำกัด | 12 |  | 2 |

| บริษัทสยามโพลิเอททีลีน จำกัด | 6 |  | - |

| บริษัทกรุงเทพ ซินธิติกส์ จำกัด | 6 |  | - |

| บริษัทอื่นๆ | 13 |  | 12 |

|  | 85 |  | 46 |

| บริษัทอื่น |  |  |  |

| Nippon Paper Industries Co., Ltd. | 23 |  | 40 |

| บริษัทอื่นๆ | 1 |  | 1 |

|  | 24 |  | 41 |

| รวม | 109 |  | 87 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Binh Minh Viet Trading Investment Real Estate Joint Stock Company | 72 |  | 76 |

|  |  |  |  |

| บริษัทอื่น |  |  |  |

| บริษัทเซกิซุย เซ้าท์อีสท์ เอเชีย จำกัด | 203 |  | - |

| Yamato Holding Co., Ltd. | 122 |  | - |

| PT Trans-Pacific Polyethylene Indonesia | 75 |  | 77 |

| Sekisui Chemical Co., Ltd. | - |  | 120 |

|  | 400 |  | 197 |

| รวม | 472 |  | 273 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| Visy Singapore Investments Pte. Ltd. | 74 |  | - |

| บริษัทโกลบอล นิว เอ็นเนอร์ยี่ จำกัด | 6 |  | 7 |

| รวม | 80 |  | 7 |



|  | 2562 |  | 2561 |

|  | (ล้านบาท) | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 273 |  | 197 |

| เพิ่มจากการซื้อธุรกิจ | - |  | 79 |

| เพิ่มขึ้น | 442 |  | 1 |

| ลดลง | (243) |  | (7) |

| ณ วันที่ 30 กันยายน | 472 |  | 270 |

| ระยะยาว |  |  |  |

| ณ วันที่ 1 มกราคม | 7 |  | 9 |

| เพิ่มจากการซื้อธุรกิจ | 74 |  | - |

| ลดลง | (1) |  | (2) |

| ณ วันที่ 30 กันยายน | 80 |  | 7 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2562 |  | 2561 |  | 2562 |  | 2561 |

|  | (ล้านบาท) | (ล้านบาท) | (ล้านบาท) |  | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 85 |  | 124 |  | 281 |  | 346 |

| ผลประโยชน์หลังออกจากงาน | 9 |  | 6 |  | 57 |  | 19 |

| รวม | 94 |  | 130 |  | 338 |  | 365 |



|  | หมายเหตุ | 30 กันยายน |  | 31 ธันวาคม |

|  |  | 2562 |  | 2561 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน | 4 | 4,144 |  | 4,510 |

| บริษัททั่วไป |  | 44,237 |  | 45,112 |

| หัก ค่าเผื่อหนี้สงสัยจะสูญ |  | (1,200) |  | (1,165) |

| สุทธิ |  | 43,037 |  | 43,947 |

|  |  | 47,181 |  | 48,457 |

|  |  |  |  |  |

| ลูกหนี้หมุนเวียนอื่น |  |  |  |  |

| กิจการที่เกี่ยวข้องกัน | 4 | 625 |  | 862 |

| บริษัททั่วไป |  | 14,638 |  | 14,596 |

|  |  | 15,263 |  | 15,458 |

| รวม |  | 62,444 |  | 63,915 |

|  |  |  |  |  |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน | งวดเก้าเดือน |

|  | 2562 |  | 2561 |  | 2562 |  | 2561 | 2561 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |  |

| หนี้สงสัยจะสูญ | (72) |  | (31) |  | (182) |  | (62) | (62) |

| หนี้สูญได้รับคืน | 23 |  | 11 |  | 61 |  | 36 | 36 |



|  | 30 กันยายน |  |  | 31 ธันวาคม | 31 ธันวาคม |

|  | 2562 |  |  | 2561 | 2561 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |  |

| กิจการที่เกี่ยวข้องกัน |  |  |  |  |  |

| ภายในวันที่ครบกำหนดชำระ | 3,965 | 3,965 |  |  | 4,379 |

| เกินวันครบกำหนดชำระ |  |  |  |  |  |

| น้อยกว่า 3 เดือน | 177 | 177 |  |  | 124 |

| 3 - 6 เดือน | 2 | 2 |  |  | 7 |

|  |  |  |  |  |  |

| รวม | 4,144 | 4,144 |  |  | 4,510 |



| บริษัททั่วไป |  |  |  |

| ภายในวันที่ครบกำหนดชำระ | 37,491 |  | 38,261 |

| เกินวันครบกำหนดชำระ |  |  |  |

| น้อยกว่า 3 เดือน | 4,150 |  | 4,063 |

| 3 - 6 เดือน | 445 |  | 631 |

| มากกว่า 6 - 12 เดือน | 440 |  | 608 |

| มากกว่า 12 เดือน | 1,711 |  | 1,549 |

|  | 44,237 |  | 45,112 |

| หัก  ค่าเผื่อหนี้สงสัยจะสูญ | (1,200) |  | (1,165) |

| สุทธิ | 43,037 |  | 43,947 |

|  |  |  |  |

| รวม | 47,181 |  | 48,457 |



|  |  | 30 กันยายน | 30 กันยายน | 30 กันยายน |  |  | 31 ธันวาคม |

|  |  | 2562 | 2562 | 2562 |  |  | 2561 |

|  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| เงินลงทุนชั่วคราว |  |  |  |  |  |  |  |

| เงินฝากประจำกับสถาบันการเงิน |  | 6,493 | 6,493 | 6,493 |  |  | 6,322 |

| ตราสารหนี้ที่เป็นหลักทรัพย์เผื่อขาย |  | 3,549 | 3,549 | 3,549 |  |  | 15,271 |

| รวม |  | 10,042 | 10,042 | 10,042 |  |  | 21,593 |

|  |  |  |  |  |  |  |  |

| เงินลงทุนเผื่อขาย |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย |  |  | - |  |  | 7,490 | 7,490 |

| ตราสารทุนที่เป็นหลักทรัพย์ในความต้องการของตลาด |  |  | 2 |  |  | 2 | 2 |

| รวม |  |  | 2 |  |  | 7,492 | 7,492 |



|  | มูลค่า |  | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

|  | ตามบัญชี |  | ระดับ 1 |  | ระดับ 2 |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| เงินลงทุนชั่วคราว |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย | 3,549 |  | - |  | 3,549 |  | 3,549 |

|  |  |  |  |  |  |  |  |

| เงินลงทุนเผื่อขาย |  |  |  |  |  |  |  |

| ตราสารทุนที่เป็นหลักทรัพย์ในความต้องการของตลาด | 2 |  | 2 |  | - |  | 2 |



|  | หมายเหตุ | 2562 |  | 2561 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 99,376 |  | 98,331 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 8,796 |  | 11,890 |

| ลงทุนเพิ่มสุทธิ |  | 73 |  | 2,740 |

| รายได้เงินปันผล |  | (6,770) |  | (7,354) |

| จำหน่าย |  | (351) |  | (1,655) |

| การเปลี่ยนแปลงสถานะเป็นบริษัทย่อย | 3 | (54) |  | (1,158) |

| โอนไปสินทรัพย์ไม่หมุนเวียนที่ถือไว้เพื่อขาย |  | - |  | (2,465) |

| อื่นๆ |  | (1,343) |  | (162) |

| ณ วันที่ 30 กันยายน |  | 99,727 |  | 100,167 |

|  |  |  |  |  |

| ณ วันที่ 31 ธันวาคม |  |  |  | 99,376 |



|  | หมายเหตุ |  | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หุ้นกู้ |  | รวม |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2562 |  |  | 22,024 |  | 2,265 |  | 181,159 |  | 205,448 |

| การเปลี่ยนแปลงจากกระแสเงินสดจากการจัดหาเงิน |  |  | (5,050) |  | 5,890 |  | 54 |  | 894 |

| การเปลี่ยนแปลงที่เกิดจากการได้มาในบริษัทย่อย | 3 |  | 2,935 |  | 6,731 |  | - |  | 9,666 |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  | (171) |  | (127) |  | - |  | (298) |

| ณ วันที่ 30 กันยายน 2562 |  |  | 19,738 |  | 14,759 |  | 181,213 |  | 215,710 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 12,211 |  | 8,574 |

| เงินบำเหน็จ | 86 |  | 82 |

| ผลประโยชน์ระยะยาวอื่น | 599 |  | 596 |

| ประมาณการหนี้สินไม่หมุนเวียนของโครงการผลประโยชน์ | 12,896 |  | 9,252 |

| ผลประโยชน์อื่นๆ | 219 |  | 198 |

| รวม | 13,115 |  | 9,450 |

| หัก  สินทรัพย์โครงการของบริษัทย่อยในต่างประเทศ | (98) |  | (102) |

| ประมาณการหนี้สินไม่หมุนเวียนสำหรับผลประโยชน์พนักงาน - สุทธิ | 13,017 |  | 9,348 |



|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| ประมาณการหนี้สินไม่หมุนเวียนของโครงการผลประโยชน์ ณ วันที่ 1 มกราคม | 9,252 |  | 7,478 |

| รับรู้ในกำไรขาดทุน |  |  |  |

| ต้นทุนบริการปัจจุบัน | 606 |  | 403 |

| ดอกเบี้ยจากภาระผูกพัน | 292 |  | 188 |

| ผล (กำไร) ขาดทุนจากการประมาณการตามหลักคณิตศาสตร์ประกันภัย | (1) |  | 14 |

| ต้นทุนบริการในอดีตจากการปรับปรุงเงินชดเชยตามกฎหมายแรงงาน | 2,538 |  | - |

|  | 3,435 |  | 605 |

| รับรู้ในกำไรขาดทุนเบ็ดเสร็จอื่น |  |  |  |

| ผลกำไรจากการประมาณการตามหลักคณิตศาสตร์ประกันภัย | (11) |  | (32) |

| ผลต่างของอัตราแลกเปลี่ยนจากการแปลงค่างบการเงิน | (48) |  | (97) |

|  | (59) |  | (129) |

| อื่นๆ |  |  |  |

| ผลประโยชน์จ่าย | (326) |  | (123) |

| เพิ่มขึ้นจากการซื้อธุรกิจ | 594 |  | - |

| อื่นๆ | - |  | (8) |

|  | 268 |  | (131) |

| ประมาณการหนี้สินไม่หมุนเวียนของโครงการผลประโยชน์ ณ วันที่ 30 กันยายน | 12,896 |  | 7,823 |



| ธุรกิจซีเมนต์และผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา อิฐบล็อกปูพื้น กระเบื้องเซรามิค สุขภัณฑ์และก๊อกน้ำต่างๆ    เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้าในกลุ่มบริษัท รวมทั้งเป็นผู้นำเข้าเชื้อเพลิง และเศษกระดาษ |

|  |  |

| ธุรกิจเคมิคอลส์ | ผลิตและจำหน่ายโอเลฟินส์ โพลีโอเลฟินส์ และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง | ผลิตและจัดจำหน่ายกระดาษบรรจุภัณฑ์ บรรจุภัณฑ์ในรูปแบบต่างๆ ทั้งบรรจุภัณฑ์กระดาษ (บรรจุภัณฑ์กระดาษลูกฟูกและบรรจุภัณฑ์สำหรับอาหาร) และบรรจุภัณฑ์พลาสติก (บรรจุภัณฑ์อ่อนตัวและบรรจุภัณฑ์พลาสติกแบบแข็ง) รวมถึงผลิตและจัดจำหน่ายเยื่อ เยื่อเคมีละลายได้และกระดาษพิมพ์เขียน |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



|  | ธุรกิจซีเมนต์และผลิตภัณฑ์ก่อสร้าง |  | ธุรกิจอื่นๆ |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินค้าคงเหลือ | 82 |  | 52 |  | 134 |

| ที่ดิน อาคารและอุปกรณ์ และอื่นๆ | 617 |  | 107 |  | 724 |

| รวม | 699 |  | 159 |  | 858 |



|  | 2562 |  | 2561 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดสามเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 6,204 |  | 9,473 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

| กำไรต่อหุ้นขั้นพื้นฐาน (บาท) | 5.17 |  | 7.89 |



|  | 2562 |  | 2561 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 24,910 |  | 34,281 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

| กำไรต่อหุ้นขั้นพื้นฐาน (บาท) | 20.76 |  | 28.57 |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| ปี 2562 |  |  |  |  |  |

| เงินปันผลประจำปี 2561 | 27 มีนาคม 2562 | 19 เมษายน 2562 | 9.50 |  | 11,400 |

| เงินปันผลระหว่างกาล | 26 กรกฎาคม 2562 | 23 สิงหาคม 2562 | 7.00 |  | 8,399 |

| รวม |  |  | 16.50 |  | 19,799 |

|  |  |  |  |  |  |

| ปี 2561 |  |  |  |  |  |

| เงินปันผลประจำปี 2560 | 28 มีนาคม 2561 | 20 เมษายน 2561 | 10.50 |  | 12,600 |

| เงินปันผลระหว่างกาล | 25 กรกฎาคม 2561 | 22 สิงหาคม 2561 | 8.50 |  | 10,200 |

| รวม |  |  | 19.00 |  | 22,800 |



|  | 30 กันยายน |  | 31 ธันวาคม |

|  | 2562 |  | 2561 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 264 |  | 465 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 686 |  | 803 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 545 |  | 441 |

| (ง)	ภาระผูกพัน |  |  |  |

| -	ตามสัญญาซื้อวัตถุดิบ | 42,309 |  | 34,713 |

| -	ตามสัญญาเช่าและบริการ | 8,788 |  | 8,905 |

| -	ตามสัญญาซื้อที่ดิน ก่อสร้าง ติดตั้งเครื่องจักร และอื่นๆ | 95,045 |  | 115,701 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | เงินให้กู้ยืม Swap | เงินให้กู้ยืม Swap | เงินให้กู้ยืม Swap | เงินให้กู้ยืม Swap | เงินให้กู้ยืม Swap | เงินให้กู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap |

|  | สกุลต่างประเทศ | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. | 31 ธ.ค. | 31 ธ.ค. | 30 ก.ย. |  | 31 ธ.ค. | 30 ก.ย. | 31 ธ.ค. | 30 ก.ย. |  | 31 ธ.ค. |

|  | 2562 | 2561 | 2561 | 2562 |  | 2561 | 2562 | 2561 | 2562 |  | 2561 |

|  | (ล้าน) | (ล้าน) | (ล้าน) | (ล้านบาท) | (ล้านบาท) | (ล้านบาท) | (ล้าน) | (ล้าน) | (ล้านบาท) | (ล้านบาท) | (ล้านบาท) |

| ดอลลาร์สหรัฐ | - | - | - | - |  | - | 122 | 11 | 3,753 |  | 361 |

| อื่นๆ |  |  |  | 47 |  | - |  |  | - |  | - |

| รวม |  |  |  | 47 |  | - |  |  | 3,753 |  | 361 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | ลูกหนี้ Forward | ลูกหนี้ Forward | ลูกหนี้ Forward | ลูกหนี้ Forward | ลูกหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward |

|  | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. | 31 ธ.ค. | 30 ก.ย. |  | 31 ธ.ค. | 30 ก.ย. | 31 ธ.ค. | 30 ก.ย. |  | 31 ธ.ค. |

|  | 2562 | 2561 | 2562 |  | 2561 | 2562 | 2561 | 2562 |  | 2561 |

|  | (ล้าน) | (ล้าน) | (ล้านบาท) | (ล้านบาท) | (ล้านบาท) | (ล้าน) | (ล้าน) | (ล้านบาท) | (ล้านบาท) | (ล้านบาท) |

| ดอลลาร์สหรัฐ | 626 | 575 | 19,201 |  | 18,736 | 271 | 333 | 7,545 |  | 10,832 |

| ยูโร | 3 | 12 | 121 |  | 455 | 29 | 51 | 1,009 |  | 1,922 |

| เยน | 56 | 57 | 16 |  | 17 | 2,949 | 2,482 | 858 |  | 724 |

| อื่นๆ |  |  | 85 |  | 390 |  |  | 255 |  | 29 |

| รวม |  |  | 19,423 |  | 19,598 |  |  | 9,667 |  | 13,507 |



| มาตรฐานการรายงานทางการเงิน | เรื่อง | มีผลบังคับใช้ |

| มาตรฐานการรายงานทางการเงิน ฉบับที่ 7* | การเปิดเผยข้อมูลเครื่องมือทางการเงิน | 2563 |

| มาตรฐานการรายงานทางการเงิน ฉบับที่ 9* | เครื่องมือทางการเงิน | 2563 |

| มาตรฐานการรายงานทางการเงิน ฉบับที่ 16 | สัญญาเช่า | 2563 |

| มาตรฐานการบัญชี ฉบับที่ 32* | การแสดงรายการเครื่องมือทางการเงิน | 2563 |

| การตีความมาตรฐานการรายงานทางการเงิน ฉบับที่ 16* | การป้องกันความเสี่ยงของเงินลงทุนสุทธิในหน่วยงานต่างประเทศ | 2563 |

| การตีความมาตรฐานการรายงานทางการเงิน ฉบับที่ 19* | การชำระหนี้สินทางการเงินด้วยตราสารทุน | 2563 |